text: Politikere tøver med at spare på handicappede
  11 juni 2014 kl. 10.54
  Fredericia ville spare 19,9 millioner kr. på hjælpen til de handicappede. TV SYD erfarer, at nedskæringerne til området nu bliver mindre drastiske.
  På et udvalgsmøde onsdag tøvede politikerne og besluttede at vente med at spare på handicapområdet.
  Politikerne har lagt op til en besparelse på 19.9 millioner på handicapområdet. Spareplanen var også på dagsordenen til vedtagelse i Social- og Omsorgsudvalget, men efter at TV SYD i går kunne fortælle om de planlagte nedskæringer, er politikerne blevet enige om at vente med at tage en endelig beslutning til næste uge.
  Udvalget vil i stedet indkalde socialpædagoger og pårørende til de handicappede til et møde for at finde en bedre løsning.
  TV SYD erfarer desuden, at besparelsen ikke vil blive så voldsom, som der egentlig var lagt op til. Hvilken størrelse besparelsen så kommer til at have, er der ikke truffet nogen afgørelse om endnu.
  Politikerne afgør budgettet for hjælpen til de handicappede på et møde onsdag i næste uge.
  tilbage fra social udvalgsmødet. Der skal afholdes dialogmøder inden vi kan træffe en beslutning om handlingsplanen #dkpol #fredericiapol
  
  